รัฐบาลไทย-ข่าวทำเนียบรัฐบาล-“ชัยวุฒิ” ลงพท.กระบี่ตรวจโครงการนำสายสื่อสารลงดิน ปรับภูมิทัศน์รับ นทท.
วันจันทร์ที่ 15 พฤศจิกายน 2564
“ชัยวุฒิ” ลงพท.กระบี่ตรวจโครงการนําสายสื่อสารลงดิน ปรับภูมิทัศน์รับ นทท.
“ชัยวุฒิ” ลงพท.กระบี่ตรวจโครงการนําสายสื่อสารลงดิน ปรับภูมิทัศน์รับ นทท.
“ชัยวุฒิ”รมว.ดีอีเอสปฏิบัติราชการนอกสถานที่จ.กระบี่เยี่ยมชมความพร้อมด้านโครงสร้างพื้นฐานโทรคมนาคมรองรับนักท่องเที่ยวพร้อมตรวจเยี่ยมโครงการนําสายสื่อสารลงใต้ดินที่ลานปูดําและเกาะพีพีปรับภูมิทัศน์2แลนด์มาร์กจุดท่องเที่ยวไฮไลท์ของจังหวัด
วันนี้(15พ.ย. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้ลงพื้นที่ตรวจราชการและเข้าร่วมประชุมคณะรัฐมนตรี(ครม.)อย่างเป็นทางการนอกสถานที่ครั้งที่1/2564 ณจังหวัดกระบี่โดยรมว.ดีอีเอสและคณะได้ตรวจเยี่ยมการเตรียมความพร้อมด้านโครงสร้างพื้นฐานโทรคมนาคมเพื่อรองรับนักท่องเที่ยว บริเวณท่าอากาศยานนานาชาติกระบี่
นายชัยวุฒิกล่าวว่านอกจากนี้ยังได้นําคณะผู้บริหารกระทรวงฯและหน่วยงานในสังกัดตรวจเยี่ยมพื้นที่โครงการนําสายสื่อสารลงใต้ดินบริเวณจุดท่องเที่ยวไฮไลท์ของจ.กระบี่2จุดได้แก่ลานปูดําและเกาะพีพีโดยมีบมจ.โทรคมนาคมแห่งชาติ(NT)เป็นผู้รับผิดชอบดําเนินการขานรับนโยบายพลเอกประยุทธ์จันทร์โอชานายกรัฐมนตรีที่ได้มอบนโนบายว่าให้แก้ปัญหาสายไฟและสายสื่อสารที่รกรุงรังเพื่อปรับปรุงและปรับเปลี่ยนเทคโนโลยีการพาดสายสื่อสารบนเสาไฟฟ้าให้เป็นสายสื่อสารลงดินลดผลกระทบจากความขัดข้องของสัญญาณและปัญหาด้านการให้บริการเชื่อมต่อโครงข่ายการให้บริการโทรคมนาคมรองรับการขยายตัวของอุตสาหกรรมโทรคมนาคมที่สูงขึ้นในอนาคตได้อย่างมีประสิทธิภาพและรองรับการขยายตัวทางเศรษฐกิจ
ทั้งนี้รัฐบาลโดยNTจะเข้ามาลงทุนติดตั้งและเดินสายเคเบิ้ลสื่อสารที่เชื่อมเข้าไปถึงบ้านหรือจุดผู้ใช้งานปลายทางและเปิดให้โอเปอเรเตอร์สื่อสารทุกรายเข้ามาเช่าใช้งานไม่ต้องไปลงทุนซ้ําซ้อนไม่ต้องไปเดินสายสื่อสารใหม่ให้รกรุงรังเพิ่มความเป็นระเบียบเรียบร้อยด้านทัศนียภาพของเมืองอีกทั้งประหยัดค่าใช้จ่ายเพราะเป็นการเช่าใช้ร่วมในระบบเดียวกันและมีแนวคิดการหาทางออกร่วมกับผู้ให้บริการสื่อสารขณะที่กระทรวงฯคงต้องมีการวางกฎเกณฑ์ในเรื่องของการเดินสายสื่อสารให้น้อยที่สุดเพื่อไม่ให้รกรุงรังหรือในพื้นที่ซึ่งสามารถลากสายสื่อสารลงใต้ดินทั้งหมดได้อย่างเช่นเกาะพีพีก็จะไม่ให้มีการพาดสายบนเสาไฟฟ้าให้รกสายตา
“ในส่วนของโครงการนําสายสื่อสารลงใต้ดินจุดท่องเที่ยวเกาะพีพีครอบคลุมระยะทาง3กม.ใช้งบประมาณราว12ล้านบาทหลังแล้วเสร็จจะช่วยปรับปรุงทัศนียภาพของเมืองให้ดูสวยงามและไม่มีสายไฟฟ้าหรือสายสื่อสารรกรุงรังที่บดบังทัศนียภาพของสถานที่ท่องเที่ยว”นายชัยวุฒิกล่าว
ทั้งนี้จังหวัดกระบี่เป็นหนึ่งในพื้นที่นําร่องเปิดประเทศเพื่อรับนักท่องเที่ยวต่างชาติตามนโยบายเปิดประเทศของรัฐบาลเป็น1ใน4จังหวัดพื้นที่สีฟ้าสามารถเปิดการท่องเที่ยวได้เต็มพื้นที่ทั้งจังหวัดอีกทั้งมีการเชื่อมต่อกับโครงการภูเก็ตแซนด์บ็อกซ์สนับสนุนการกระตุ้นเศรษฐกิจของประเทศและการจับจ่ายใช้สอยในพื้นที่กลุ่มจังหวัดภาคใต้ฝั่งอ้นดามันที่ผ่านมากระบี่เป็นหมุดหมายยอดนิยมของนักท่องเที่ยวต่างชาติโดยจากข้อมูลสถิติด้านการท่องเที่ยวจังหวัดฯพบว่าก่อนการแพร่ระบาดโควิด-19มีนักท่องเที่ยวเดินทางเข้ามาจํานวนกว่า6ล้านคนเมื่อปี62โดยเป็นสัดส่วนของนักท่องเที่ยวชาวต่างประเทศถึงกว่า4ล้านคน
ขณะที่จากข้อมูลของสํานักอุทยานแห่งชาติระบุว่าในปีงบประมาณ62ก่อนเกิดสถานการณ์โควิดอุทยานแห่งชาติหาดนพรัตน์ธารา-หมู่เกาะพีพีติดอยู่ใน5อันดับแรกของอุทยานแห่งชาติยอดนิยมโดยมีจํานวนนักท่องเที่ยวเดินทางเข้ามากว่า1ล้านคนโดยเป็นนักท่องเที่ยวต่างชาติกว่า80%และในปี62จัดเก็บรายได้จากค่าบํารุงรักษาอุทยานแห่งชาติได้มากกว่า374ล้านบาท
**************